[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000005", "text": "*For English review, see language toggle switch*"}, {"text_idx": "#000006", "text": "Ar y weekend, hefo glasiad o win yn fy llaw, dipyn o chill out music yn chwarae, a bore dydd Llun yn teimlo\u2019n bell i ffwrdd, does dim yn well gen i \u2018na threulio oriau yn y gegin yn arbrofi hefo ryseitiau ac yn edmygu fy nghwpwrdd sbeisys! (o mam bach dwi definitely wedi cyrraedd middle age!)"}, {"text_idx": "#000007", "text": "Ond ar noson ysgol, ar o\u0302l dod adra\u2019n hwyr, finnau wedi anghofio defrostio\u2019r chicken breasts a dim golwg o de - mae hi\u2019n stori dra gwahanol. Does nunlle mwy diflas i fod 'na\u2019r gegin wrth orfod pendroni \u2018be gawn ni i de?\u2019 a phawb yn y ty\u0302 yn hangry! (i\u2019r rhai sydd ddim yn gwybod ystyr \u2018hangry\u2019 = cymysgedd o \u2018angry\u2019 a \u2018hungry\u2019 - dim yn gyfuniad da o gwbl!)"}, {"text_idx": "#000008", "text": "Ond hei lwc, fydd dim angen i mi boeni rhagor, achos mae llyfr coginio syml, down to earth Cegin Mr Henry ar gael i roi help llaw \u2013 a hwnnw\u2019n llawn o syniadau syml (ond blasus) sy\u2019n ideal ar gyfer chefs o bob gallu."}, {"text_idx": "#000009", "text": "Mae\u2019r awdur, Lloyd Henry, yn athro technoleg bwyd yn Ysgol Gyfun Gw\u0302yr, ac felly mae\u2019n gwybod yn iawn sut i ddod a dw\u0302r at ddannedd y gynulleidfa darged \u2013 bwyd blasus, iachus efo cyfarwyddiadau fool proof a chlir! Yn o\u0302l y wasg, llyfr i\u2019r arddegau ydi o, ond dwi\u2019n meddwl y gall unrhyw un wneud defnydd da ohono."}, {"text_idx": "#000010", "text": "Un peth reit annoying am lyfrau coginio fel arfer ydi pan maen nhw\u2019n trio gwneud ryw ryseitiau elaborate, ffansi hefo chynhwysion weird. Petha \u2018da chi byth yn cadw yn y ty\u0302 - petha \u2018sa angen mynd i'w prynu\u2019n unswydd, a phetha fydd yn o\u0302l pob tebyg, yn diflannu no\u0302l i'r cwpwrdd wedyn ar eu hanner, never to be seen again. Mae\u2019r llyfr yma\u2019n wahanol. Dwi\u2019n falch o ddweud fod y ryseitiau, a\u2019r cynhwysion i gyd yn rai hollol normal, yn rhad, a nifer ohonynt yn debygol iawn o fod yn llechu yn eich cypyrddau\u2019n barod. Winner winner chicken dinner."}, {"text_idx": "#000011", "text": "Dwi\u2019n meddwl, a dwi\u2019n siw\u0302r fasa Lloyd yn cytuno hefo fi, fod hi\u2019n bwysig i bobl ifanc ddysgu\u2019r sgil o goginio. Mae o\u2019n sgil bywyd, a bydd yn enwedig o ddefnyddiol ar gyfer symud i\u2019r Brifysgol lle bydd rhaid iddynt sortio eu bwyd eu hunain. (fedrwn ni ddim byw ar Pot Noodles a Dominos am byth!) Mae'r ffaith \u2018bo chi\u2019n gallu cookio hefyd yn ffordd dda o impressio cariadon... (Er, dwi\u2019n meddwl nes i wneud job \u2018chydig rhy dda, achos fi sydd wedi landio\u2019r job o head chef yn ty\u0302 ni)."}, {"text_idx": "#000012", "text": "Cyn mynd i\u2019r coleg, dwi\u2019n cofio cael copi o Sam Stern\u2019s cookbook yn anrheg gan Mam. Cyn hynny, dwi\u2019n meddwl mai cheese on toast oedd fy limit. Erbyn hyn, dwi\u2019n teimlo\u2019n reit gartrefol o flaen sto\u0302f ac yn ddiweddar iawn, mi wnes i wneud cinio dydd Sul i\u2019r teulu cyfan- a hynny heb roi\u2019r ty\u0302 ar da\u0302n! Happy days! Felly os \u2018da chi\u2019n nabod rhywun sydd prin yn gallu berwi wy, neu \u2018da chi\u2019n awyddus i annog rhywun i godi\u2019r ffedog a rhoi cynnig arni, mi fasa\u2019r llyfr yma\u2019n gwneud anrheg berffaith, ac yn siw\u0302r o godi eu hyder yn y gegin."}, {"text_idx": "#000013", "text": "Ond pa rysa\u0301it i\u2019w goginio gyntaf? Dwi wedi mynd drwy\u2019r drefn arferol, sef sticio post-its drwy'r llyfr yn dethol pa rai dwi am eu trio gyntaf. Mae\u2019r cyri tatws melys a\u2019r byns pizza yn edrych yn ffab."}, {"text_idx": "#000014", "text": "Does \u2018na ddim llawer (a deud y gwir, fedra i ddim meddwl am un ar y foment) o lyfrau coginio Cymraeg ar gyfer pobl ifanc yn benodol, felly dwi\u2019n falch iawn o weld hwn yn cael ei gyhoeddi. Beth sydd yn dda hefyd, yw\u2019r defnydd o\u2019r codau QR fel cymorth ychwanegol. Maen nhw\u2019n addas iawn i\u2019r rheiny, fel fi, sy\u2019n hoffi \u2018gweld\u2019 sut i wneud pethau. \u2018Da chi\u2019n cael y gorau o ddau fyd rili!"}, {"text_idx": "#000015", "text": "Mae llyfr cegin Mr Henry wedi hawlio ei le ar y silff ffenest, yng nghanol yr hen ffefrynnau eraill fel Pinch of Nom a Miguel Barclay\u2019s \u00a31 Meals. Mi glywais si ar led fod \u2018na wefan ar ei ffordd, felly dwi\u2019n siw\u0302r bydd mwy o bigion disglair yn fanna pan ddaw. Gobeithio bydd \u2018na fwy o lyfrau ar y gweill. Os ga i wneud awgrym - mi fasa un \u2018prydau punt\u2019 yn handi yn yr argyfwng costau byw sydd ohoni!"}, {"text_idx": "#000016", "text": "Reit, dyna ddigon o fy mwydro i, dwi\u2019n mynd no\u0302l i'r gegin i gychwyn te!"}, {"text_idx": "#000018", "text": "Dyma fy ymgais i wneud y byns pizza (roedd 'na mould yn y pot pesto gwyrdd, felly dim ond rhai caws a tomato wnes i tro 'ma.) Mi fedra i gadarnhau bydd rhain ar y menu eto..."}, {"text_idx": "#000019", "text": "arddegauMr Henryysgolbwydcoginioarlwyosgiliausgiliau bywydCymraeg gwreiddiolffeithiolllyfr coginiosymud i brifysgol"}, {"text_idx": "#000021", "text": "Mwy o Helynt - Rebecca Roberts"}, {"text_idx": "#000023", "text": "Nid ydym yn gyfrifol am gynnwys gwefannau allanol."}, {"text_idx": "#000025", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000026", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]